***Milí rodičia a priatelia CZUŠ sv. Gorazda Vrbové,***

***v roku 2019 máte možnosť darovať svoje 2% dane a pomôcť tak svojim deťom i škole.***

S pomocou školy a rodičovského združenia sa môžu Vaše deti každoročne zúčastňovať súťaží nielen v rámci Slovenska, ale i súťaží, seminárov, či workshopov celosvetového charakteru, čo je však finančne náročné (štartovné, cestovné, ubytovanie, vstupné, náklady spojené s organizovaním koncertov, vystúpení, výstav, kúpa kostýmov, výtvarného materiálu a podobne), a preto si dovoľujeme osloviť Vás s prosbou o poukázanie Vašich 2 % dane a pomôcť tak predovšetkým Vašim deťom získavať nové skúsenosti v širšej perspektíve.

***ĎAKUJEME VÁM!***

**Čo treba na poukázanie daní?**

1. **Oznámte, prosím, zamestnávateľovi, že chcete poukázať svoje 2% dane**.
2. Zároveň ho požiadajte o vykonanie ročného zúčtovania zaplatených preddavkov na daň z príjmov FO.
3. Požiadajte zamestnávateľa, aby vyplnil obe tlačivá z prílohy, resp. **Potvrdenie o zaplatení dane.**
4. Ak zamestnávateľ vyplnil Potvrdenie o zaplatení dane, potom je treba vypísať Vyhlásenie o poukázaní dane a obe vyplnené tlačivá doručiť do **30.4.2019** na príslušný Daňový úrad, alebo **do 15.4. triednemu učiteľovi**.

*Tlačivá sú priložené v záložke „dokumenty“. Všetky venované peniaze sú určené výhradne pre CZUŠ sv. Gorazda Vrbové*

Ak si daňové priznanie (DP) podávate sami, stačí uviesť v DP - adresu, názov Občianskeho združenia a IČO.
Názov:  **Občianske združenie Umenie deťom vo Vrbovom**Adresa: **M. A. Beňovského 371/43, 922 03 Vrbové**
IČO:      **42165377**Číslo účtu k tlačivám nie je potrebné. To vyplní príslušný Daňový úrad.

**Ďakujeme každému, kto má záujem pomôcť škole, zároveň svojim deťom a kto svoje dane nenechá prepadnúť štátu, kde sa stratia a nikomu nepomôžu**.